Man sterf toe bakkie hom trefFoto: Verskaf. ŉ Man in sy 40’s is dood toe hy glo oor ŉ pad gehardloop het en deur ŉ bakkie getref is. Chris Botha, woordvoerder van Netcare 911, het gesê die voorval het omstreeks 18:05 plaasgevind op die M13-Wes in Pinetownn. “Dit blyk die man was besig om oor die pad te hardloop toe die bakkie hom tref,” het Botha gesê. Toe die paramedici by die toneel opdaag het hulle die man in die pad, voor die bakkie aangetref. “Die man is dood nog voor ons opgedaag het as gevolg van die omvattende beserings wat hy opgedoen het.”